Czechy (czes. "Čechy", łać. a ang. "Bohemia", miym. "Böhmen") to je jedna ze trzech historycznych krajin we Czeskij Republice. Jeji stolicōm a nojwiynkszym miastym je Praga. Czechy leżōm na zachodzie państwa. Krōm tego regiōnu we CzR je tyż połedniowo tajla Ślōnska (Czeski Ślōnsk) a Morawa. Czechy majōm granica ôd pōłnocy ze Ślōnskym, Łużycōm a Saksōnijōm, ôd zachodu ze Bajerōma, ôd połednio ze Dolnōm Austryjōm, a ôde schodu z Morawōm. Miano Czechōw biere sie ôd zachodniosłowiańskigo miana "Czechōw". Łacińske miano "Bohemia" (najsōmpiyrw "Boiohaemum"), kero wlazło do kupy inkszych godkōw, wźōno sie ôde celtyckigo plymiynio Bojōw, kere miyszkało sam ôd IV stolecio przed Krystusym bez jake 300 lot. Miano "Czechy" je fest czynsto używane do mianowanio Czeskij Republiki, zauobycz ôd polskich Ślōnzokōw. Miōno te niyma atoli rekōmyndowane skirz kōnflikta znaczyniowygo (kaj Czechy sie ôdnosi ino do ôkryślōnyj tajle CzR).